CELEX: 32015D1959
Language: sl
Date: 2015-07-01 00:00:00
Title: Delegirani sklep Komisije (EU) 2015/1959 z dne 1. julija 2015 o veljavnih sistemih za ocenjevanje in preverjanje nespremenljivosti lastnosti proizvodov za kanalizacijske sisteme v skladu z Uredbo (EU) št. 305/2011 Evropskega parlamenta in Sveta (Besedilo velja za EGP)

30.10.2015   
            
            
               SL
            
            
               Uradni list Evropske unije
            
            
               L 284/184
            
         DELEGIRANI SKLEP KOMISIJE (EU) 2015/1959
   z dne 1. julija 2015
   o veljavnih sistemih za ocenjevanje in preverjanje nespremenljivosti lastnosti proizvodov za kanalizacijske sisteme v skladu z Uredbo (EU) št. 305/2011 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1), zlasti člena 60(h) Uredbe;
   ob upoštevanju naslednjega:
   
               (1)
            
            
               Postopek potrjevanja skladnosti proizvodov za kanalizacijske sisteme z veljavnimi tehničnimi specifikacijami je opredeljen v Odločbi Komisije 97/464/ES (2).
            
         
               (2)
            
            
               Odločba 97/464/ES ne določa natančnih meril za izbiro sistemov za ocenjevanje in preverjanje nespremenljivosti lastnosti proizvodov za kanalizacijske sisteme, zlasti pokrovov za vstopne jaške in kanalizacijskih rešetk, glede požarne odpornosti.
            
         
               (3)
            
            
               Za ocenjevanje lastnosti proizvodov za kanalizacijske sisteme bi bilo treba sisteme iz Priloge V k Uredbi (EU) št. 305/2011 izbrati ustrezneje. To naj bi proizvajalcem omogočilo učinkovitejši dostop do notranjega trga, s čimer bi lahko prispevali k večji konkurenčnosti gradbene industrije kot celote.
            
         
               (4)
            
            
               Zaradi jasnosti in preglednosti bi bilo treba Odločbo 97/464/ES razveljaviti in nadomestiti –
            
         SPREJELA NASLEDNJI SKLEP:
   Člen 1
   Ta sklep se uporablja za proizvode za kanalizacijske sisteme, določene v Prilogi I.
   Člen 2
   Ocenjevanje in preverjanje nespremenljivosti lastnosti proizvodov za kanalizacijske sisteme iz člena 1 se opravi glede na njihove bistvene značilnosti v skladu s sistemi iz Priloge II.
   Člen 3
   Odločba 97/464/ES se razveljavi.
   Sklicevanja na razveljavljeno odločbo se razumejo kot sklicevanja na ta sklep.
   Člen 4
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 1. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 88, 4.4.2011, str. 5.
   
      (2)  Odločba Komisije 97/464/ES z dne 27. junija 1997 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s proizvodi za kanalizacijske sisteme (UL L 198, 25.7.1997, str. 33).
   
      PRILOGA I
      
         ZAJETI PROIZVODI
      
      Ta sklep se uporablja za:
      
                  (1)
               
               
                  nepovratne sisteme: ventil za dostop zraka v prezračevalno cev,
               
            
                  (2)
               
               
                  sklope za črpališča kanalizacije in za dvižne kanalizacijske vode,
               
            
                  (3)
               
               
                  sklope in elemente za čistilne naprave za kanalizacijo in čistilno opremo na lokaciji,
               
            
                  (4)
               
               
                  greznice,
               
            
                  (5)
               
               
                  tovarniško izdelane drenažne kanale,
               
            
                  (6)
               
               
                  vstopne in revizijske jaške,
               
            
                  (7)
               
               
                  nastopna železa, lestve in oprijemala za vstopne in revizijske jaške,
               
            
                  (8)
               
               
                  separatorje,
               
            
                  (9)
               
               
                  pokrove za vstopne jaške in kanalizacijske rešetke.
               
            
   
      PRILOGA II
      
         SISTEMI OCENJEVANJA IN PREVERJANJA NESPREMENLJIVOSTI LASTNOSTI
      
      Za proizvode, ki jih zajema ta sklep, se ob upoštevanju njihovih bistvenih značilnosti sistemi za ocenjevanje in preverjanje nespremenljivosti lastnosti uporabljajo, kot sledi:
      
         Tabela 1
      
      
         Za vse bistvene značilnosti, razen požarne odpornosti
      
      
                  Proizvodi
               
               
                  Bistvene značilnosti
               
               
                  Veljavni sistemi za ocenjevanje in preverjanje nespremenljivosti lastnosti iz Priloge k Uredbi (EU) št. 305/2011
               
            
                  Nepovratni sistemi: ventil za dostop zraka v prezračevalno cev
               
               
                  Za vse bistvene značilnosti, razen požarne odpornosti
               
               
                  4
               
            
                  Sklopi za črpališča kanalizacije in za dvižne kanalizacijske vode
               
               
                  3
               
            
                  Sklopi in elementi za čistilne naprave za kanalizacijo in čistilno opremo na lokaciji
               
               
                  3
               
            
                  Greznice
               
               
                  3
               
            
                  Tovarniško izdelani drenažni kanali
               
               
                  3
               
            
                  Vstopni in revizijski jaški
               
               
                  4
               
            
                  Nastopna železa, lestve in oprijemala za vstopne in revizijske jaške
               
               
                  4
               
            
                  Separatorji
               
               
                  4
               
            
                  Pokrovi za vstopne jaške in kanalizacijske rešetke
               
               
                  1
               
            
         
      
         Tabela 2
      
      
         Samo za požarno odpornost
      
      Za vse proizvode iz prvega stolpca tabele 1 se sistemi za ocenjevanje in preverjanje nespremenljivosti lastnosti določijo glede na njihove poddružine, kot sledi:
      
         
      
                  Poddružine proizvodov
               
               
                  Veljavni sistemi za ocenjevanje in preverjanje nespremenljivosti lastnosti iz Priloge V k Uredbi (EU) št. 305/2011
               
            
                  Proizvodi, katerih jasno ugotovljena stopnja v proizvodnem procesu ima za posledico izboljšanje lastnosti glede požarne odpornosti (npr. dodajanje zaščitnih sredstev proti požaru ali omejevanje organskih snovi)
               
               
                  1
               
            
                  Proizvodi, za katere obstaja veljavna evropska pravna podlaga za klasifikacijo njihovih lastnosti glede požarne odpornosti brez preskušanja
               
               
                  4
               
            
                  Proizvodi, ki ne spadajo v poddružini iz vrstic 1 in 2
               
               
                  3